Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana (v nadaljnjem besedilu: ministrstvo), na podlagi prvega odstavka 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24, 52/24 in 9/25; v nadaljnjem besedilu: uredba o skupnih določbah za izvajanje intervencij) in prvega odstavka 24. člena Uredbe o izvajanju intervencije naložbe v dvig produktivnosti in tehnološki razvoj, vključno z digitalizacijo kmetijskih gospodarstev, ter intervencije naložbe v prilagoditev na podnebne spremembe pri trajnih nasadih, iz strateškega načrta skupne kmetijske politike 2023–2027 (Uradni list RS, št. 14/25; v nadaljnjem besedilu: uredba), objavlja

**spremembo Javnega razpis za podintervencijo naložbe majhnih kmetij v okviru intervencije naložbe v dvig produktivnosti in tehnološki razvoj, vključno z digitalizacijo kmetijskih gospodarstev, za leto 2025**

1. V Javnem razpisu za podintervencijo naložbe majhnih kmetij v okviru intervencije naložbe v dvig produktivnosti in tehnološki razvoj, vključno z digitalizacijo kmetijskih gospodarstev, za leto 2025 (Uradni list RS, št. 16/25; v nadaljnjem besedilu: javni razpis) se v podpoglavju 5.1 Splošni pogoji za dodelitev podpore, v 2. točki besedilo »27. člena« nadomesti z besedilom »27. in 28. člena«.

2. V poglavju 6. Upravičeni in neupravičeni stroški, se v 1. točki v prvi alineji besedilo »2. poglavja« nadomesti z besedilom »3. poglavja«.

3. Ostala določila javnega razpisa ostanejo nespremenjena.

4. Ta sprememba začne veljati naslednji dan po objavi v Uradnem listu Republike Slovenije.

Mateja Čalušić

ministrica